Komission asetus (EY) N:o 2711/1999, annettu 20 päivänä joulukuuta 1999, oliiviöljyn tuotantotukijärjestelmän soveltamista koskevista yksityiskohtaisista säännöistä markkinointivuosiksi 1998/1999-2000/2001 annetun asetuksen (EY) N:o 2366/98 1 artiklan 1 kohdasta poikkeamisesta



Virallinen lehti nro L 327 , 21/12/1999 s. 0027 - 0027



KOMISSION ASETUS (EY) N:o 2711/1999, annettu 20 päivänä joulukuuta 1999, oliiviöljyn tuotantotukijärjestelmän soveltamista koskevista yksityiskohtaisista säännöistä markkinointivuosiksi 1998/1999-2000/2001 annetun asetuksen (EY) N:o 2366/98 1 artiklan 1 kohdasta poikkeamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(1), sellaisena kuin se on viimeksi muutettuna asetuksella (EY) N:o 1638/98(2), ja erityisesti sen 5 artiklan, ottaa huomioon rasva-alan yhteisestä markkinajärjestelystä annetun asetuksen 136/66/ETY muuttamisesta 20 päivänä heinäkuuta 1998 annetun neuvoston asetuksen (EY) N:o 1638/98 ja erityisesti sen 2 artiklan 4 kohdan, ottaa huomioon 17 päivänä heinäkuuta 1984 annetun neuvoston asetuksen (ETY) N:o 2261/84(3), sellaisena kuin se on viimeksi muutettuna asetuksella (EY) N:o 1639/98(4), ja erityisesti sen 19 artiklan, sekä katsoo seuraavaa: 1) Oliiviöljyn tuotantotukijärjestelmän soveltamista koskevista yksityiskohtaisista säännöistä markkinointivuosiksi 1998/1999-2000/2001 30 päivänä lokakuuta 1998 annetun komission asetuksen (EY) N:o 2366/98(5), sellaisena kuin se on muutettuna asetuksella (EY) N:o 1273/1999(6), 1 artiklassa säädetään, että kaikkien oliivinviljelijöiden on jätettävä ennen kunkin markkinointivuoden 1 päivää joulukuuta viljelyilmoistus. 2) Lomakkeita tarkistetaan asetuksessa (EY) N:o 1638/98 säädetyn siirtymäajan järjestelmän käyttöönoton yhteydessä, ja sen vuoksi viljelyilmoitusten jättäminen saattaa myöhästyä hieman. Koska myöhästymisen aiheuttamat vaikutukset ovat lieviä, olisi pidennettävä markkinointivuotta 1999/2000 koskevien ilmoitusten jättöaika 15 päivään joulukuuta asti 1 päivän joulukuuta asemasta. 3) Tässä astuksessa säädetyt toimenpiteet ovat rasvojen hallintokomitean lausunnon mukaiset, ON ANTANUT TÄMÄN ASETUKSEN: 1 artikla Poiketen siitä, mitä asetuksen (EY) N:o 2366/98 1 artiklan 1 kohdassa säädetään, oliivinviljelijät saavat jättää markkinointivuotta 1999/2000 koskevan viljelyilmoituksen, joka vastaa tuotannossa olevien oliivipuiden ja heidän viljelemiensä oliivitarhojen tilannetta sen markkinointivuoden 1 päivänä marraskuuta, jolle ilmoitus on tehty, 15 päivään joulukuuta 1999 mennessä. 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä marraskuuta 1999. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 20 päivänä joulukuuta 1999. Komission puolesta Franz FISCHLER Komission jäsen (1) EYVL 172, 30.9.1966, s. 3025/66. (2) EYVL L 210, 28.7.1998, s. 32. (3) EYVL L 208, 3.8.1984, s. 3. (4) EYVL L 210, 28.7.1998, s. 38. (5) EYVL L 293, 31.10.1998, s. 50. (6) EYVL L 151, 18.6.1999, s. 12.